Na temelju članka 71., stavka 1. Zakona o komunalnom gospodarstvu („Narodne novine“ broj 68/18. i 110/18. - Odluka Ustavnog suda RH) i članka 44. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13. i 2/18), općinski načelnik Općine Sveti Ivan Žabno 15. ožujka 2019. podnosi

**IZVJEŠĆE O IZVRŠENJU**

**PROGRAMA GRADNJE OBJEKATA I UREĐAJA KOMUNALNE INFRASTRUKTURE**

**NA PODRUČJU OPĆINE SVETI IVAN ŽABNO U 2018. GODINI**

I.

Programom gradnje objekata i uređaja komunalne infrastrukture na području Općine Sveti Ivan Žabno u 2018. godini („Službeni glasnik Koprivničko – križevačke županije“ broj 20/17, 10/18, 16/18. i 27/18) (u daljnjem tekstu: Program) utvrđena je gradnja objekata i uređaja komunalne infrastrukture na području Općine Sveti Ivan Žabno (u daljnjem tekstu: Općina) u 2018. godini.

 Program sadrži:

* opis poslova s procjenom troškova za gradnju pojedinih objekata i uređaja, te za nabavu opreme,
* iskaz financijskih sredstava potrebnih za ostvarivanje programa s naznakom izvora financiranja po djelatnostima.

II.

Gradnja objekata i uređaja komunalne infrastrukture te nabava opreme i predviđeni troškovi utvrđeni su za objekte i uređaje komunalne infrastrukture za sljedeće djelatnosti komunalne infrastrukture:

* nerazvrstane ceste,
* javna rasvjeta,
* građevine za gospodarenje komunalnim otpadom.

III.

Gradnje objekata i uređaja komunalne infrastrukture na području Općine Sveti Ivanu Žabnu u 2018. godini izvršeni su kako slijedi:

1. NERAZVRSTANE CESTE

U 2018. godini za izvršenje ovog projekta procijenjeni su troškovi u svoti od 1.911.408,51

 kuna koji su izvršeni u svoti 1.911.408,51 kuna ili 100%.

Proveden je postupak jednostavne nabave te je ugovorena modernizacija slijedećih dionica nerazvrstanih cesta:

* 1. Izgradnja nerazvrstane ceste u Markovcu Križevačkom, Ulica Burići, dužine 200 m, izvršena je u svoti 69.945,68 kuna,
	2. Izgradnja nerazvrstane ceste u Hrsovu, dužine 500 m izvršena je u svoti 136.072,50 kuna,
	3. Izgradnja nerazvrstane ceste u Kenđelovcu, dužine 700 m, izvršena je u svoti 260.092,40 kuna,
	4. Izgradnja nerazvrstane ceste u Tremi -Gornje Selo- Osuđevo, dužine 1700 m, izvršena je u svoti 692.590,00 kuna,
	5. Izgradnja nerazvrstane ceste u Cepidlaku- Stepanovići, dužine 1250 m, izvršena je u svoti 451.693,05 kuna,
	6. Izgradnja nerazvrstane ceste u Cirkveni- Borička Ulica, dužine 100 m izvršena je u svoti 27.268,13 kuna,
	7. Izgradnja nerazvrstane ceste u Kuštanima ( uz prugu i uz Klasića), dužine 100 m izvršena je u svoti 67.807,50 kuna,
	8. Izgradnja nerazvrstane ceste u Brezovljanima (Ulica Levaki- Gotići), dužine 500 m, iznosila je 205.939,25 kuna.

UKUPNO: 1.911.408,51 kuna.

1. JAVNA RASVJETA
	1. Rekonstrukcija javne rasvjete na području Općine Sveti Ivan Žabno planirana je u svoti od 350.000.00 kuna, a izvršena je u svoti 354.881,25 kuna ili 101%.
2. GRAĐEVINE ZA GOSPODARENJE KOMUNALNIM OTPADOM
	1. Radovi na izvođenju sanacije odlagališta komunalnog otpada „Trema-Gmanje“ planirani su u svoti 98.687,50 kuna, a izvršeni su u svoti 98.687,50 ili 100%.

 SVEUKUPNO: 2.364.977,26 kuna.

 IV.

 Ukupna visina procijenjenih troškova po ovom Programu iznosila je 2.345.381,45 kuna, a izvršeno je 2.364.977,26 ili 100,8% kako slijedi:

 1. Prihod od komunalnog doprinosa 67.923,02 kuna,

2. Prihod od šumskog doprinosa 90.053,76 kuna,

3. Kapitalna pomoć iz Proračuna Koprivničko-križevačke

 županije za 2018. godinu 200.000,00 kuna,

3. Tekuće pomoći iz Fonda za zaštitu okoliša i energetsku učinkovitost 188.687,50 kuna,

 4. Proračun Općine Sveti Ivan Žabno za 2018. 1.818.312,98 kuna,

UKUPNO: 2.364.977,26 kuna.

V.

 Ovo Izvješće podnosi se Općinskom vijeću Općine Sveti Ivan Žabno na usvajanje.

VI.

 Ovo Izvješće objavit će se u „Službenom glasniku Koprivničko- križevačke županije“.

KLASA: 363-02/19-03/01

URBROJ: 2137/19-01/1-19-1

Sveti Ivan Žabno, 15. ožujka 2019.

 OPĆINSKI NAČELNIK:

 Nenad Bošnjak